Pilar remunga, porque lo único que-y apetez ye que la dexe en paz y poder echar un traguín; ta cásique por invitala a tomar un vasu, pero de xuro questa funcionaria estirada diba armar la de dios. De mala gana cuenta que yera maestra, que taba casada, pero quedó ensin trabayu y dexóla lhome, o foi al revés, en fin, que nun tien más quuna pensionuca y esta casa hipotecada. Conque dio nalquilar habitaciones a estudiantes, a  los MIR, a xente asina... hasta que-y pasó como na escuela, que-y dan les gracies polo bona que ye pero convién-yos más buscar per otru llau. Lúnicu que-y queda ye Manolo, tien una gran suerte con él, cuídala muncho, atiéndela cuando ta mala na cama, una gran suerte, repite Pilar.